C 368/24

ATASKAITA

dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų metinių finansinių ataskaitų su Bendrosios įmonės atsakymais

2011/C 368/04

ĮVADAS

c)

PATIKINIMO PAREIŠKIMAS

Direktoriaus atsakomybė

Audito Rūmų atsakomybė

Nuomonė dėl finansinių ataskaitų patikimumo

Nuomonė dėl finansinėse ataskaitose atspindimų operacijų teisėtumo ir tvarkingumo

PASTABOS DĖL BIUDŽETO IR FINANSŲ VALDYMO

Biudžeto vykdymas

Bendrosios įmonės ir vidaus kontrolės sistemų reorganizavimas

Savo dviejose ankstesnėse specialiosiose metinėse ataskaitose Audito Rūmai pažymėjo, kad Bendrosios įmonės vidaus kontrolės sistemos nebuvo visiškai parengtos ir įdiegtos, kaip reikalaujama Finansiniame reglamente (14) . Be to, taip pat ir Bendrosios įmonės vidaus auditorius 2010 m. gegužės 31 d. paskelbė ataskaitą dėl finansinių grandinių, kurioje išreiškiamas susirūpinimas finansinėmis grandinėmis ir pareigų atskyrimu.

IT sistemos

KITA

Dotacijos ir viešieji pirkimai

Audito Rūmai ištestavo devynias viešųjų pirkimų ir šešias dotacijų skyrimo procedūras. Trijų iš devynių viešųjų pirkimų procedūrų atveju Bendroji įmonė gavo tik vieną pasiūlymą. Dotacijų skyrimo atveju vieneriems viešiesiems pirkimams teko vidutiniškai tik po vieną pasiūlymą. Nepaisant to, kad Audito Rūmai pripažįsta, jog Bendroji įmonė veikia ypatingai specializuotoje srityje, jie rekomenduoja, kad rengdama, skelbdama, vertindama valdymo etapus ir sudarydama dėl jų sutartis, įmonė pasistengtų kiek įmanoma padidinti konkurenciją ir vadovautųsi optimalaus lėšų panaudojimo principu.

Audito Rūmai palankiai vertina tai, kad Bendroji įmonė pradėjo rengti ex post audito strategiją, kurią įdiegti planuojama 2012 m. Ex post audito strategija yra pagrindinė kontrolės priemonė vertinant operacijų teisėtumą ir tvarkingumą ir turėtų būti įdiegta kaip įmanoma greičiau. Ji taip pat turėtų apimti dotacijas ir viešųjų pirkimų veiklos sutartis.

Vėluojama sumokėti narystės mokesčius

2008 ir 2009 m. Audito Rūmai nustatė, kad kai kurie Bendrosios įmonės nariai nesumokėjo savo narystės mokesčių per valdybos nustatytą terminą. 2010 metams nustatytas terminas buvo 2010 m. gegužės 31 d., tačiau tik 14 iš 28 narių susimokėjo laiku.

Komisijos vidaus audito tarnyba

Audito Rūmai savo Nuomonėje Nr. 4/2008 atkreipė dėmesį, kad Bendrosios įmonės finansiniame reglamente nėra nuorodos į Komisijos vidaus auditoriaus įgaliojimus atlikti Bendrosios įmonės auditus. Nepaisant to, kad Bendrosios įmonės finansinis reglamentas dar nebuvo pataisytas, įtraukiant į jį Komisijos vidaus auditoriaus įgaliojimus (19) , Komisija ir Bendroji įmonė ėmėsi veiksmų, kad būtų aiškiai nustatyti Komisijos vidaus audito tarnybos ir Bendrosios įmonės vidaus audito funkcijos vaidmenys.

Bendrosios įmonės audito komitetas

Priėmimo susitarimas

Priėmimo susitarime dėl statybos vietos ir paramos, privilegijų ir imunitetų, kurį 2007 m. birželio 28 d. pasirašė Ispanijos Karalystė ir Bendroji įmonė, teigiama, kad ne vėliau kaip per trejus metus po šio susitarimo pasirašymo Bendrajai įmonei turi būti suteiktos nuolatinės patalpos. Kai buvo atliekamas šis auditas, nuolatinės patalpos Bendrajai įmonei dar nebuvo suteiktos.

ITER projekto finansavimo padėtis

(1) ITER: International Thermonuclear Experimental Reactor (Tarptautinis termobranduolinis eksperimentinis reaktorius).

(2) 2007 m. kovo 27 d. Tarybos sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 90, 2007 3 30, p. 58).

(3) Priede apibendrinta Bendrosios įmonės kompetencija, veikla ir turimi ištekliai. Ši informacija pateikta susipažinti.

(4) Tarptautinė ITER branduolių sintezės energetikos organizacija įsteigta 2007 m. spalio mėn. pradiniam 35-erių metų laikotarpiui. Ji įgyvendina ITER projektą, kuriuo siekiama parodyti mokslines ir technologines galimybes naudoti branduolių sintezės energiją. Šios organizacijos nariai – Euratomas, Kinijos Liaudies Respublika, Indijos Respublika, Japonija, Korėjos Respublika, Rusijos Federacija ir Jungtinės Amerikos Valstijos.

(5) Su šiomis ataskaitomis pateikiama finansinių metų biudžeto ir finansų valdymo ataskaita, kurioje, be kita ko, skelbiamas asignavimų įvykdymo lygis ir suvestinė informacija apie asignavimų perskirstymus įvairiuose biudžeto straipsniuose.

(6) Finansinę atskaitomybę sudaro balansas, ekonominių rezultatų ataskaita, pinigų srautų lentelė, grynojo turto pokyčių ataskaita ir finansinės atskaitomybės priedas, kuriame pateikiamas pagrindinių apskaitos metodų aprašymas ir kita aiškinamoji informacija.

(7) Biudžeto vykdymo ataskaitas sudaro biudžeto rezultatų ataskaita ir jos priedas.

(8) OL L 248, 2002 9 16, p. 1.

(9) Komisijos reglamento (EB, Euratomas) Nr. 2343/2002 33 straipsnis (OL L 357, 2002 12 31, p. 72).

(10) Reglamento (EB, Euratomas) Nr. 2343/2002 38 straipsnis.

(11) ES įstaigų finansinių ataskaitų pateikimo ir apskaitos taisyklės yra nustatytos Reglamento (EB, Euratomas) Nr. 2343/2002, su paskutiniais pakeitimais, padarytais Reglamentu (EB, Euratomas) Nr. 652/2008 (OL L 181, 2008 7 10, p. 23), VII antraštinės dalies 1 skyriuje, ir yra įtrauktos į Europos ITER įgyvendinimo ir branduolių sintezės energetikos vystymo bendrosios įmonės finansinį reglamentą.

(12) Tarptautinė buhalterių federacija (IFAC) ir Tarptautiniai aukščiausiųjų audito institucijų standartai (ISSAI).

(13) 55,8 milijono eurų mokėjimų asignavimų buvo perkelta į 2011 m., o 51,8 milijono eurų mokėjimų asignavimų, perkeltų iš 2009 m., metų pabaigoje buvo panaikinti.

(14) 2009 metų ataskaitos 21 dalyje minimas Bendrosios įmonės tarnybinės struktūros reorganizavimas, dėl kurių, Audito Rūmų manymu, kilo klausimas dėl pareigų atskyrimo tarp pagrindinės ir finansinės veiklos.

(15) Naujoji organizacinė struktūra orientuota į „projekto valdymą“.

(16) Tikimasi, kad šie etatai bus užimti 2011 metais.

(17) Audito Rūmų 2009 m. ataskaitos 20 dalis.

(18) Bendrosios įmonės vidaus auditorius taip pat pažymėjo, kad išmokų pagal išlaidų deklaracijas ex ante kontrolės metodas nėra veiksmingas ir nėra gerai parengtas išlaidų deklaracijoms tvarkyti, nors operacijos yra teisėtos ir tvarkingos.

(19) Žr. Audito Rūmų nuomonę Nr. 4/2008.

(20) Audito komitetas iš pradžių buvo įsteigtas dvejų metų laikotarpiui ir yra sudarytas iš penkių asmenų, iš kurių vieną skiria Euratomas.

(21) Komisijos komunikatas Europos Parlamentui ir Tarybai: ITER padėtis ir galimi tolesni veiksmai, COM(2010) 226 galutinis, 2010 m. gegužės 4 d.

(22) Pasiūlymas – Europos Parlamento ir Tarybos sprendimas, kuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiai, COM(2010) 403 galutinis, 2010 m. liepos 20 d.

Vietiniai darbuotojai: n.d.

EUROPOS ITER ĮGYVENDINIMO IR BRANDUOLIŲ SINTEZĖS ENERGETIKOS VYSTYMO BENDROSIOS ĮMONĖS ATSAKYMAS

Pastabos dėl biudžeto ir finansų valdymo

Bendrosios įmonės ir vidaus kontrolės sistemų reorganizavimas

16, 17 ir 18 pastabos

2010 m. vasario mėn. pasikeitus vadovybei, antrąjį metų pusmetį F4E, siekdama įdiegti projektais pagrįstą valdymo sistemą ir sustiprinti vidaus kontrolę, ėmėsi vykdyti plataus masto reorganizaciją. Vykdydama reorganizaciją ir atsižvelgdama į vidaus auditoriaus atliktą finansinių operacijų auditą įmonė sustiprino finansų valdymo sistemą – peržiūrėjo vykdomas finansines operacijas ir 2011 m. sausio mėn. įsteigė biudžeto ir finansų skyrių. Tuo pat metu sudaryta finansinių operacijų darbo grupė finansinėms procedūroms dokumentuoti, patikroms ir kontroliniams sąrašams peržiūrėti ir F4E finansų valdymo sistemos tobulinimo rekomendacijoms parengti.

Be to, biudžeto ir finansų skyriuje paskirtas vidaus kontrolės koordinatorius bendrai F4E kontrolės sistemai koordinuoti.

2011 m. F4E valdymo sistemos reorganizacija tęsėsi toliau. Palaipsniui įdiegta papildomų kontrolės priemonių ir užpildytos tuščios vadovų pareigybės. Baigtos diegti naujos finansinės operacijos, nustatyta periodinė atsiskaitymo tvarka, pradėjo visapusiškai veikti valdymo sistemos.

Kadangi pramonės sritis, kurioje veikia F4E, yra labai specifinė, nuo 2009 m. įmonė taip pat taiko ISO kokybės užtikrinimo sistemą. Atsižvelgiant į organizacijos poreikius ir siekiant išvengti veiklos dubliavimo, kokybės užtikrinimo ir vidaus kontrolės procedūros bus sujungtos į platesnę F4E valdymo sistemą.

IT sistemos

19 pastaba

F4E gerai žinomi finansinių ir biudžeto duomenų ir einamosios veiklos susiejimo trūkumai. Be kitų kliūčių, techniniai sistemos savininko trukdžiai, susiję su prieiga prie finansinių duomenų, neleido laiku sukurti valdymo ir atsiskaitymo priemonių. Neseniai sudarius susitarimą dėl paslaugų lygmens su Biudžeto GD ši problema išspręsta.

Be to, ITER projekto kompleksiškumas ir su juo susijusių įsipareigojimų, tiek administracinių, tiek veiklos, valdymas neleido laiku įdiegti bendros sutarčių valdymo sistemos. Rengiant šį atsakymą, vadovybė ruošėsi patvirtinti centrinę sutarčių valdymo sistemą. Taip pat ruošiamas veiksmų planas trūkstamiems duomenims suvesti ir padėčiai normalizuoti.

Kita

Dotacijos ir viešieji pirkimai

20 pastaba

F4E mano, kad esami procesai ir viešinimo strategija rodo, kad Audito Rūmų rekomendacija jau įgyvendinama. Reikėtų pastebėti, kad mažiau specializuotose pramonės srityse pagal F4E kvietimus pateikta iki 33 pasiūlymų. Tai aiškiai rodo, kad problemos priežastis yra ne F4E taikomi viešinimo ir informavimo metodai, o veikiau pramonės srities specifika, kaip pabrėžia patys auditoriai. Rinkoje esamų techninių žinių lygis nepriklauso nuo Bendrosios įmonės.

21 pastaba

Pasirašytos techninės vertinimo ataskaitos ir priėmimo patvirtinimai patvirtina, kad išmokos atitinka veiklą. Be to, atliekami finansiniai įkainių patikrinimai. Vis dėlto F4E sutinka, kad atliekamus patikrinimus galima dokumentuoti geriau. Šiuos klausimus sprendžia vidaus kontrolės darbo grupė, procedūros tobulinamos.

Vėluojama sumokėti narystės mokesčius

23 pastaba

Be priminimų F4E statute nenumatyta jokių kitų teisinių priemonių narystės mokesčių mokėjimui užtikrinti. Atsižvelgiant į tai, kad narystės mokesčiai pakartotinai sumokėti pavėlavus, šis klausimas įrašytas į 2011 m. gegužės mėn. pabaigoje vykusio valdybos posėdžio darbotvarkę.

Spręsdami šį klausimą valdybos nariai susitarė, kad vėluojant sumokėti metinį narystės mokestį bus skaičiuojami delspinigiai. Be to, nustatyta ir įdiegta delspinigių tarifų ir debeto avizų taikymo tvarka.

Priėmimo susitarimas

26 pastaba

Priėmimo susitarime, kurį 2007 m. pasirašė Bendroji įmonė ir Ispanijos Karalystė, numatyta, kad Ispanija ne vėliau kaip per trejus metus nuo jo pasirašymo Bendrajai įmonei suteiks nuolatines patalpas. Jame taip pat numatyta, kad kol įmonei bus suteiktos nuolatinės patalpos, Ispanija jai suteiks laikiną buveinę. Kadangi nuolatinės patalpos dar nesuteiktos, Bendroji įmonė nemokamai įsikūrusi laikinose patalpose, už kurias moka Ispanija (nuomą ir aptarnavimo mokesčius, kaip numatyta priėmimo susitarime; F4E už jas moka nuomininko dalį). Neseniai vykusiuose pokalbiuose su Ispanijos atstovais, F4E informuota, kad Ispanija ieško nuolatinės buveinės sprendimo, kurį įmonei numatoma pateikti tvirtinti 2011 m. pabaigoje.

Šiuo metu svarbu pastebėti, kad dabartinė padėtis organizacijai nėra nepalanki.

ITER projekto finansavimo padėtis

27, 28 ir 29 pastabos

Ruošdamasi 2010 m. liepos mėn. ITER Tarybos susitikimui, F4E įvertino peržiūrėtus ITER projekto pagrindus, kuriuose statybos darbus numatyta pabaigti 2019 m. lapkritį ir nustatyti ištekliai projektui įgyvendinti. F4E išanalizavo galimus gamybos kelius ir įvertino išlaidas bei riziką. Projekto pagrindai patvirtinti Tarybos susitikime. ES jiems pritarė ad referendum, kadangi biudžeto valdymo institucija dar turėjo patvirtinti ir užtikrinti ITER projekto finansavimą.

F4E savo ITER veiklą 2010 m. vykdė pagal nustatytus projekto pagrindus. 95 proc. 2010 m. F4E darbo programoje numatytos veiklos pradėta įgyvendinti, kaip planuota. Dėl atidėtų veiksmų imtasi priemonių padariniams sušvelninti ir pirmosios plazmos tvarkaraščiui išlaikyti.

2011 m. F4E tęsė savo ITER veiklą pagal nustatytus projekto pagrindus ir įvairiose srityse gerokai pasistūmėjo į priekį, nors kai kuriuos ES ir ne ES aspektus įgyvendinti vėluota. Be to, kovo mėn. Rytų Japonijoje įvykęs žemės drebėjimas sutrikdė ITER darbų tvarkaraštį. Todėl pastarajame ITER Tarybos susitikime birželio mėn. ITER organizacijos paprašyta (to prašė ypač ES) sudaryti specialią jos generalinio direktoriaus ir vietos agentūrų vadovaujamą darbo grupę kritinių padarinių sušvelninimo planams parengti siekiant, kad vėluojama būtų kuo mažiau ir būtų laikomasi numatytų bendrųjų išlaidų ribų.

Nepaisant šio pakartotinio tvarkaraščio patikslinimo, papildomos 2012 ir 2013 m. sumos bus panaudotos 2012 ir 2013 m. numatytoms itin plataus masto pagrindinių ITER pastatų sutartims sudaryti.

Papildomas 2012 ir 2013 m. lėšas Tarybos Biudžeto komitetas aptarė su valstybėmis narėmis rugsėjo 27 d. vykusiame susitikime. Pirmininkaujanti valstybė įgaliojimų pasiūlymo projektą ruošiasi pateikti svarstyti Europos Parlamentui spalio 19 d. vyksiančiame trišaliame pokalbyje, kad dėl jo būtų susitarta iki lapkričio mėnesį vyksiančio ITER Tarybos susitikimo, kuriame numatoma patvirtinti naujus projekto pagrindus.